钦定古今图书集成/明伦汇编/官常典/第800卷 > 张朝瑞
## 钦定古今图书集成/明伦汇编/官常典/第800卷 > 张朝瑞

按《明外史》本传：“朝瑞，字子祯，海州人。隆庆初，举进士，
除安丘知县，有能声，改补鹿邑。集流移，严保甲，举乡
约，大要以惠穷黎，遏奸宄为急。邑疆半侵于卫，民苦
虚赋，乃履亩度之，复侵地七千馀顷。治绩最，当迁，会
有嗛者，稍迁南京行人司副，移户部员外郎，进郎中。
遇当榷税，率辞不就。万历中，出为金华知府。岁侵谷”
涌，贵出库金，贵籴而平籴，民忘其灾。葺先贤祠，拓为
崇正书院，置田二千馀亩，贮经籍，延师儒教之，士风
为振。迁济宁兵备副使兼治河。时有议凿性义岭通
漕渠者，朝瑞谓地险非便。忤督河大臣意，杜门求去，
遂改浙江，进湖广参政。屏黜贪残，以清净为理。召拜
应天府丞，迁南京鸿胪卿。会黄河西注阻漕，朝瑞请
塞黄堌口，复徐、邳故河。谓“堌之不塞，则徐、吕之水不
流，江南漕粟千艘，无入京之路。”议与河臣杨一魁左，
格不行。当摄应天府事。以先所建表忠祠祀建文朝
忠臣未尽，为增六十馀人。廷推太常卿。未下一日，疾
作，端坐而逝。朝瑞勤学励行，风格轶群。其卒也，贫不
能殓，僚友赙而归之。天启初，追谥《靖恪》。